Man in stil Pretoriase buurt vermoor | Maroela Media
Inwoners van Rietondale in die Pretoriase Moot is diep geskok deur die moord op 'n man in 'n stil straat in dié buurt.
Edwin Miller (32) se 64-jarige ma het sy liggaam Dinsdag omstreeks 18:40 in die gang van die huis ontdek. Sy het pas van die werk teruggekeer, het kapt. Anton Breedt, polisiewoordvoerder in Pretoria, gesê.
Volgens die polisie het Miller verskeie wonde aan sy kop en bolyf gehad. 'n Nadoodse ondersoek moet nog die oorsaak van sy dood bepaal.
Breedt het gesê die polisie se voorlopige ondersoek dui daarop dat 'n agterdeur oopgebreek is en dat die aanvaller(s) op dié manier toegang tot die huis verkry het.
'n Skootrekenaar, juwele en kontant word vermis.
Breedt het gesê die aanvaller(s) is steeds op vrye voet.
Enigiemand met inligting oor die voorval word gevra om die polisie se Stop Misdaadnommer te skakel by 08600 101111.
Innige simpatie aan die familie, vertrou julle ondersoekbeamtes doen beter werk as Swartruggens se SAPD speurders, vandag is 2 moordverdagtes vrygelaat agv onbevoegdheid van ondersoekbeamtes.
Ja dit is n stil buurt maar die polisie is net so stil ek sien hulle gewoonlik net by die pakistanier winkels "vir obvios reasons" natuurlik maar patrollies en misdaadvoorkoming nie op hulle prioriteit lys nie .RIV nog n goeie mens onnodig weg.